τυχη αγαθη. [εδο]ξεν τει βουλει και τωι δημωι μυρμιδων ευ[μεν]ου ειπεν επει ουν κιλλος δημητριου [ανη]ρ αγαθος ων και συμφερων τει πολει προ[τερ]ον τε αγορανομησας ηρξεν την αρχην [καλ]ως και δικαιως και ακολουθως τοις [νομ]οις εφ οις ο δημος ετιμησεν αυτον [ται]ς αρμοζουσαις τιμαις καταστα[θει]ς τε και επ αρχοντος γοργου επι την αυτην [αρχ]ην υπερεθετο τει φιλοπονιαι την πασαν [σπ]ουδην εισενεγκαμενος οπως ο δημος [εν] ευετηριαι και δαψιλειαι υπαρχει [χρ]ωμενος αρτοις και αλφιτοις ως αξι[ωτ]ατοις και βελτιστοις περι τε των μισ[θο]υ εργαζομενων και των μισθουμενων [αυ]τους οπως μηδετεροι αδικωνται [εφ]ροντιζεν επαναγκαζων κατα τους νο[μους] τους μεν μη αθετειν αλλα επι το ερ[γον] πορευεσθαι τους δε αποδιδοναι τοις [εργ]αζομενοις τον μισθον ανευ δικης των [τε] αλλων των κατα την αρχην την καθηκου[σα]ν επιμελειαν εποιησατο κακοπαθιαν ουδε[μια]ν περικαμψας ακολουθα δε πραττων τοις [τε] νομοις και τηι του βιου αναστροφει και ταις [αρχ]αις αις ηρξεν προ της αγορανομιας [οπ]ως ουν και ο δημος φαινηται τας κατα[ξια]ς τιμας απονεμων τοις υπερτιθεμενοις [εις] αυτον τηι φιλοτιμιαι αγαθει τυ[χε]ι [δεδ]οχθαι επαινεσαι κιλλον δημητριου και [στε]φανωσαι αυτον χρυσωι στεφανωι [και] εικονι μαρμαρινει αρετης ενεκεν και φι- [λο]τιμιας ης εχων διατελει περι τον δημον [και] ανειπειν τον στεφανον διονυσιων των [μεγ]αλων τραγωιδων τωι αγωνι δηλουντας [τα]ς αιτιας δι ας εστεφανωκεν αυτον [ο δη]μος της δε αναγορευσεως του στεφα[νου] επιμεληθηναι τους αρχοντας εφ ων αν [πρ]ωτον διονυσια τα μεγαλα αγωμεν. [επ]ελθων δε και δεξιοχος επι μεν ταις τ[ιμαι]ς ταις ψηφιζομεναις τωι πατρι αυτου εφη [ευχ]αριστειν τωι δημωι το δε αργυριον το εις [την] εικονα και την αναθεσιν της εικονος δω[σει]ν αυτος οπως ουν και η εικων κατασκευ[ασθ]εισα σταθει την ταχιστην εν τωι αγορανο[μιωι] ου αν φαινηται αυτοις μ[ηδεν] βλαπτου[σα] των αναθηματων και το [ψηφισ]μα αναγρα[φε]ν εις στηλην λιθινην στα[θει παρ]α την εικο[να] επιμεληθηναι δεξιοχον κα[θα επα]γγελλεται. διοσκοροι. [ε]δοξεν τει βουλει και τωι δημωι ευμενης ευμε[νο]υς ειπεν επειδη κιλλος δημητριου εν τε [τοι]ς εμπροσθεν χρονοις ανηρ αγαθος ων διετε[λει] περι τον δημον και παν το συμφερον πρασσων [και] κοινει τει πολει και ιδιαι τοις εντυνχανου[σιν αυτ]ωι νυν τε πολεμαρχος αιρεθεις και [τυ]χοντος αυτωι του ιεραζειν τοις διοσκο[ροις] εν τηι θυσιαι τει γινομενει τοις θεοξενιοις [βουλ]ο[μενο]ς συνεπαυξειν τοις θεοις την πανη[γυρ]ιν κ[αι α]παντας μετεχειν των ιερων επελθων [επι] τον δημον επαγγελλεται δημοθοινησειν [εν τ]οις θεοξενιοις δεδοχθαι τωι δημωι επαι[νε]σαι κιλλον δημητριου επι τε τει προς τους θε[ους] ευσεβειαι και τει προς τον δημον ευνοιαι την [δε] δημοθοινιαν συντελεσαι αυτον εν τωι γυμνασιωι.
Paros — 2nd c. BC
 2nd c. BC